open-index/open-wikipedia-markdown huggingface dataset:
აბასთუმნის საცხოვრებელი სახლი (შოთა რუსთაველის 98)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნეში. მდებარეობს მდინარე ოცხეს მარჯვენა სანაპიროს გასწვრივ გაყოლებული მთავარი ქუჩის — რუსთაველის გამორჩეული შენობებისგან შემდგარ ცალმხრივ განაშენიანებაში.

ფასადის მარცხენა ნაწილში აივნით გახსნილი ქვის კუბური შენობის სივრცით-გეგმარებითი კომპოზიციის თავისებურებას გადახურვის კონსტრუქცია ქმნის ფასადების დამასრულებელი, გადახურვის შვერილ ქანობებს შორის ჩასმული ხის აჟურული „ფარდებით“ გაფორმებული ფრონტონებით. აღნიშნული თავისებური გადახურვის კონსტრუქციულ-დეკორატიული გადაწყვეტა განსაკუთრებით საინტერესოდ გამოიყურება მარცხენა გვერდით ფასადზე. აქ უხეშად დამუშავებული მორუხო-ფირუზისფერი ქვის კედლის სიბრტყე გადახურვამდეა აყვანილი და მის წინ ფარდულს ქმნის მკვეთრად გადმოშვერილი ქანობები მსხვილი აჟურული მოტივებით შევსებული „ფარდით“ ფრონტონში. ქანობების ნაპირთან სქელი ფიცარია მიკრული, რომელსაც პროფილირებული ბოლოები აქვს და გრძივი კედლების დამასრულებელი კოჭის ასეთივე პროფილიან ნაშვერს ეყრდნობა. კომპოზიციას აგვირგვინებს კეხზე აღმართული ხის წიბოებჩამოთლილი, თავსა და ბოლოში პროფილირებული წამახვილებული ძელი შუაწელზე მიკრული ხის აჟურული დისკოთი. ამავე ფასადზე საყურადღებოა კედლის ზედაპირიდან ოდნავ ამოზიდული ფანჯრის ღიობების თლილი ქვის საპირეები. შედარებით მარტივი, ერთმანეთის პარალელური ჭვირული ელემენტებით დამუშავებული შეფიცვრა ავსებს მთავარი ფასადისკენ მიმართული გადახურვის შვერილ ქანობებს შორის შექმნილ ფრონტონს, რომელსაც ნაწილობრივ ფარავს ქუჩის მხრიდან მიშენებული ბლოკი.

## იხილეთ აგრეთვე 
*ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
დართლოს საბჭეო

მინი|დართლოს საბჭეო
**დართლოს საბჭეო** — ტრადიციული სასამართლო საქართველოში ახმეტის მუნიციპალიტეტის სოფელ დართლოში.

დართლოს საბჭეო თუშეთში სამართალწარმოების ძეგლებს შორის ყველაზე სრულყოფილად შემორჩენილი ძეგლია. მთაში უხუცესებით შემდგარ სასამართლოს დიდი ისტორია აქვს, დართლოს საბჭეოს შექმნას კი XVI-XVII საუკუნეებს მიაწერენ.

სოფელ დართლოს ეკლესიის დასავლეთით, საბჭეო მდებარეობს, იგივე სასამართლო. აქ განიხილებოდა ყველა საჭირბოროტო, სოფლისათვის მნიშვნელოვანი და მომრიგებლური საკითხი. ნახევარწრეზე უხუცესი მსაჯულებისათვის 12 ქვის სკამი იყო ჩადგმული. სადაო საკითხების განხილვისას ფიცი იდებოდა. მონაწილენი ულვაშის თითო ღერს იძრობდნენ და საფიცარი ქვის ქვეშ დებდნენ ან ორმოში აგდებდნენ. ამის შემდეგ საბოლოო გადაწყვეტილება მიიღებოდა. დაუმორჩილებლობა კი ღვთის გმობის ტოლფასი იყო. 

საბჭეოზე კიდევ ორი ქვა იყო განთავსებული, რომელზეც მოსარჩლე და ბრალდებული იდგნენ. ხალხი კი შორიახლოდან აკვირდებოდა. თუ ნაფიც მსაჯულებს მოსარჩლესა ან ბრალდებულში ეჭვი ეპარებოდათ, მშინ ხატის კარის ჯვარზე ან წინაპრის საფლავზე დააფიცებდნენ. 

არამარტო დართლოში, ზოგადად თუშეთში სასამართლოს სასიკვდილო განაჩენი არ გამოჰქონდა. ყველაზე დიდი სასჯელი სოფლიდან და თემიდან განკვეთა იყო. თუმცა დასჯილს უფლება ეძლეოდა, წლების შემდეგ სოფლისათვის დაბრუნების თხოვნით მიემართა. მოსამართლეებს სოფელი ირჩევდა , თუმცა არარის ცნობილი, ეს სამუდამო მოვალეობას წარმოადგენდა თუ გარკვეული ვადით ირჩევდნენ. აღსანიშნავია, რომ დართლოს საბჭეოს XVIII საუკუნეში10 წლის მანძილზე, ლეკებთან მებრძოლი თუში გმირის, დევდრის ანთას გონიერი ასული ხელმძღვანელობდა.

## რესურსები ინტერნეტში
*გაზ. ახალი თაობა, 2017, №234 (7468), გვ. 11
*ქვე-პროექტი: საცხოვრებელი სახლების რეაბილიტაცია სოფელ დართლოში

კატეგორია:დართლო
ბოგდან ხმელნიცკი

**ბოგდან ხმელნიცკი** ( დ. 27 დეკემბერი 1595 [6 იანვარი 1596], სუბოტოვი — გ. 27 ივლისი [6 აგვისტო] 1657, ჩიგირინი) — უკრაინის სახელმწიფო და სამხედრო მოღვაწე, უკრაინის ჰეტმანი 1648 წლიდან. სარდალი. იური ხმელნიცკის მამა. ცნობები მისი ცხოვრების შესახებ 1640-იანი წლების ბოლოდან მეტად მცირეა. განათლება მიიღო ლვოვის იეზუიტთა კოლეგიაში. იყო მართლმადიდებელი, საუბრობდა პოლონურ და ლათინურ ენებზე.

## რესურსები ინტერნეტში
* Шевченківська енциклопедія

 

კატეგორია:დაბადებული 6 იანვარი
კატეგორია:დაბადებული 1596
კატეგორია:გარდაცვლილი 6 აგვისტო
კატეგორია:გარდაცვლილი 1657
კატეგორია:დამფუძნებელი მონარქები
ლაშა ღულელაური

**ლაშა ღულელაური** (**თორღვაიძე**; დ. 26 მაისი, 1993) — ქართველი მძლეოსანი. ასპარეზობს სამხტომში. მონაწილეობა აქვს მიღებული 2016 წლის ზაფხულის ოლიმპიადაზე. მონაწილეობს მიიღებს 2020 წლის ზაფხულის ოლიმპიურ თამაშებზე რომელიც პანდემიის გამო 2021 წელს გაიმართება.

## რესურსები ინტერნეტში
* rio2016.com 

## სქოლიო
კატეგორია:ქართველი მძლეოსნები
კატეგორია:ცოცხალი ადამიანები
საქართველოს ეროვნული ფრონტი

საქართველოს არასაპარლამენტო ოპოზიციური პარტიების კოალიცია, რომელიც შეიქმნა 2021 წლის ივნისში, ადგილობრივ არჩევნებში მონაწილეობისათვის. 

ეროვნულ ფრონტში გაერთიანებულია 4 პოლიტიკურ პარტია: თავისუფალი საქართველო (ლიდერი - კახა კუკავა), ქრისტიან-დემოკრატები (გოჩა ჯოჯუა), ქართული არჩევანი (ბეჟან გუნავა) და თავისუფლება (კონსტანტინე გამსახურდია), აგრეთვე დამოუკიდებელ ადვოკატთა ჯგუფი, რომელთაც ხელმძღვანელობს - ზაზა ხატიაშვილი.

ეროვნული ფრონტი წარმოადგენს ცენტრისტულ პოლიტიკურ გუნდს, რომელიც ემიჯნება როგორც ივანიშვილის ოლიგარქიულ რეჟიმს, ასევე სააკაშვილის რეჟიმის რევანშისტულ მისწრაფებებს. 

დაარსებისთანავე ეროვნული ფრონტი გაემიჯნა ლგბტ -პროპაგანდას და იყო ერთადერთი ოპოზიციური გუნდი, რომელმაც მონაწილეობა მიიღო საქართველოს ეკლესიის მშვიდობიან აქციაში 2021 წლის 5 ივლისს (იმავდროულად ეროვნული ფრონტის ლიდერებმა დაგმეს ძალადობა ჟურნალისტების მიმართ, რასაც ადგილი ჰქონდა  აქციის ზოგიერთი მონაწილის მხრიდან).

ეროვნულმა ფრონტმა უკვე დაასახელა თბილისის მერობის კანდიდატი - ზაზა ხატიაშვილი და თბილისის საკრებულოს თავმჯდომარეობის კანდიდატი - კახა კუკავა.

ოპონენტები (ქართული ოცნება, ნაციონალური მოძრაობა) მიიჩნევენ, რომ ეროვნული ფრონტი წარმოადგენს ულტრა-კონსერვატიულ ჯგუფს, თუმცა თავად ადრესატები ამგვარ შეფასებას არ ეთანხმებიან.

ეროვნული ფრონტის ლოგოს წარმოადგენს დამოუკიდებელი საქართველოს პირველი სამფეროვანი დროშის სტილიზებული ვარიანტი.

## სქოლიო 
## რესურსები ინტერნეტში 
* www.freegeo.ge
აბასთუმნის საცხოვრებელი სახლი (შოთა რუსთაველის 68)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნეში. მდებარეობს მდინარე ოცხეს მარჯვენა სანაპიროს გასწვრივ რუსთაველის ქუჩის ცალმხრივ განაშენიანებაში ალექსანდრე ნეველის ეკლესიის საპირისპირო მხარეს.

აბასთუმნის თვითმყოფადი საცხოვრებელი არქიტექტურის გამორჩეულ ნიმუშებს შორის ერთ-ერთი თვალსაჩინოა „ნესტეროვის სახლი“. ნაგებობის მხატვრულ სახეს თლილი ქვის წყობის არაერთგვაროვნებასა და დეკორაციულობასთან ერთად აყალიბებს დახვეწილი პროპორციები, ქვაში კვეთილი კლასიცისტურ-ბაროკული საფასადე მორთულობის სხვადასხვა ელემენტებისა და ორნამენტის შესრულების ოსტატობა. „ნესტეროვის სახლი“ განაშენიანების ამ რიგის სხვა საცხოვრებელი სახლების მსგავსად ვიწრო მხრით გამოდის ქუჩისკენ და ეზოს სიღრმეში მთის ფერდამდე გრძელდება. გეგმით მართკუთხა, გრძელი ბელეტაჟის მთავარი ფასადის ორ მესამედს იკავებს მკვეთრად გამოზიდული რიზალიტი, სადაც გვერდიდან მიდგმული ქვის კიბეებით და დამასრულებელი ფრონტონით საზეიმოდ გაფორმებული შესასვლელია გამართული. თლილი ქვის მთავარი ფასადის გაფორმების საფუძველს ორდერის სისტემა წარმოადგენს — ცოკოლზე დაყრდნობილ კანელურებიან სუსტ კოლონებს ანტაბლემენტი და კარნიზი ასრულებს. კოლონებს შორის განთავსებულ მაღალ ფანჯრებს ზემოთ კბილანების მწკრივშემოვლებული ფრონტონებია განლაგებული; კბილანების მოტივით არის მორთული შენობის კარნიზი, სვეტისთავები და რიზალიტის ფრონტონიც; საგულისხმოა მის ცენტრში გამოკვეთილი რელიეფური ვარდული ორნამენტული წნულით, რაც სიახლოვეს ამჟღავნებს ალექსანდრე ნეველის ეკლესიის ქვის ჩუქურთმასთან. „ნესტეროვის სახლის“ გვერდით ფასადებს დეკორატიულობას სძენს სხვადასხვა ფორმის ნატეხი კლდის ქვის ერთმანეთთან მჭიდროდ მორგებული ზედაპირმოსწორებული ფილები და კუთხეებსა და ღიობების საპირეებზე გამოყენებული მოკლე და გრძელი თლილი კვადრების მონაცვლეობით შედგენილი წყობა. თუ მარცხენა გვერდით ფასადზე მეზობელი სახლისკენ მხოლოდ შეწყვილებულად განლაგებული ფანჯრებია, მარჯვენა გვერდით ფასადზე სასინათლო ღიობები თანაბარი მანძილითაა განაწილებული კედლის სიბრტყეზე, ხოლო ფასადის დამასრულებელ კუთხეებჩამოთლილ, ოდნავ შვერილ რიზალიტში ფართო, თაღოვანი ფორმის სასინათლო ღიობი იყო განთავსებული, რომელიც ამჟამად ამოშენებულია. ძირითადი ნაგებობა და შედარებით ვიწრო, დღეს ნაწილობრივ შემინული დამხმარე ფრთა, რომელიც სიღრმეში უშუალოდ აგრძელებს მას, ეზოსკენ ქვის სვეტებით და ხის აჟურულმოაჯირიანი აივნით იხსნება.

## იხილეთ აგრეთვე 
*ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
ნიკო ნიკოლაძის სახლ-მუზეუმი

300px|მინი
**ნიკო ნიკოლაძის სახლ-მუზეუმი** — სახლ-მუზეუმი საქართველოში, სამტრედიის მუნიციპალიტეტის სოფელ დიდ ჯიხაიშში, ნიკოლაძის ქუჩის 109 ნომერში. მუზეუმი 1951 წელს დაფუძნდა და განთავსებულია XIX-XX საუკუნეების ცნობილი საზოგადო მოღვაწისა და მეცნიერის ნიკო ნიკოლაძის (1843-1928) საცხოვრებელ სახლში. 

სახლი 1886 წელსაა აშენებული და მეცნიერის მიერ მსოფლიოს სხვადასხვა კუთხიდან ჩამოტანილი მცენარეებით გაშენებულ ბაღში დგას. მუზეუმში დაცულია ნიკო ნიკოლაძისა და მისი ოჯახის წევრების მემორიალური ნივთები, მდიდარი ბიბლიოთეკა, ქარის ძრავა (1910), კოდაკის ფოტოაპარატის პირველი ნიმუში, მზის საათი და სხვა. ნიკო ნიკოლაძე იყო ქართველი პუბლიცისტი, კრიტიკოსი, რევოლუციონერ-დემოკრატი, პოლიტიკური და საზოგადო მოღვაწე და ილია ჭავჭავაძის ერთ-ერთი უახლოესი თანამებრძოლი.

## რესურსები ინტერნეტში
*ნიკო ნიკოლაძის სახლ-მუზეუმი 
*ნიკო ნიკოლაძის სახლ-მუზეუმი
*მუზეუმის დათვალიერება ონლაინ 
## სქოლიო
კატეგორია:სამტრედიის მუნიციპალიტეტის მუზეუმები
კატეგორია:1951 წელს დაარსებული მუზეუმები
კატეგორია:მუზეუმები ანბანის მიხედვით
აიმერიკ ლაპორტე

**აიმერიკ ჟან ლუის ჟერარდ ალფონს ლაპორტე** (დ. 27 მაისი, 1994) — ესპანელი ფეხბურთელი. ინგლისური „მანჩსტერ სიტისა“ და ესპანეთის ეროვნული საფეხბურთო ნაკრების ცენტრალური მცველი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. ნათამაშები აქვს საფრანგეთის 17, 18, 19 და 21 წლამდე ფეხბურთელთა ნაკრებებში.

## ტიტულები
 **მანჩესტერ სიტი**:(10)
***პრემიერ ლიგა** (3): 2017–18, 2018–19, 2020–21
***ინგლისის ლიგის თასი** (4): 2017–18, 2018–19, 2019–20, 2020–21
***ინგლისის ასოციაციის თასი** (1): 2019 
***ინგლისის სუპერთასი** (2): 2018, 2019
* **უეფა-ს ჩემპიონთა ლიგის** *ფინალისტი*: 2020–21

## რესურსები ინტერნეტში
* 

კატეგორია:დაბადებული 27 მაისი
კატეგორია:დაბადებული 1994
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მანჩესტერ სიტის ფეხბურთელები
კატეგორია:ბილბაოს ატლეტიკის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
მიხეილ გერსევანოვი

**მიხეილ გარსევანიშვილი (გარსევანოვი)** (დ. 6 აპრილი, 1830, ნიკოპოლი — გ. 16 მაისი, 1907, სანქტ-პეტერბურგი) — ინჟინერი.

მიხეილ გარსევანოვი დაიბადა 1830 წლის 6 აპრილს ხარკოვის გუბერნიის სოფელ ნიკოპოლში. დაწყებითი განათლება ოჯახში მიიღო, 1845 წელს კი ჩაირიცხა პეტერბურგის მთავარ სამხედრო–საინჟინრო სასწავლებელში. 1849 წელს მიხეილმა სწავლა დაასრულა საველე ინჟინერ–პრაპორშჩიკის ჩინით, მაგრამ როგორც გამორჩეული კურსდამთავრებული იგი კიდევ ორი წლით დატოვეს სასწავლებელში და 1851 წელს მიანიჭეს სამხედრო ინჟინერ–პორუჩიკის წოდება. მიხეილ გარსევანოვის დამსახურებათა შორის აღსანიშნავია მიმოსვლის გზების ინჟინერთა ინსტიტუტის პერიოდული ორგანოს დაარსება. 1899 წელს გამოცემული ინსტიტუტის შრომათა კრებული მეცნიერის საინჟინრო, სამეცნიერო–პედაგოგიური და საზოგადოებრივი მოღვაწეობის 50–ე წლისთავს მიეძღვნა.

მიხეილ გარსევანოვი გარდაიცვალა 1907 წლის 16 მაისს სანქტ–პეტერბურგში. დაკრძალულია ხელოვნების მოღვაწეთა ნეკროპლში.

## რესურსები ინტერნეტში
კატეგორია:დაბადებული 6 აპრილი
კატეგორია:დაბადებული 1830
კატეგორია:გარდაცვლილი 16 მაისი
კატეგორია:გარდაცვლილი 1907
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:სანქტ-პეტერბურგში გარდაცვლილები
ფერან ტორესი

**ფერან ტორეს გარსია** (დ. 29 თებერვალი, 2000) — ესპანელი ფეხბურთელი. კატალონიური „ბარსელონისა“ და ესპანეთის ეროვნული საფეხბურთო ნაკრების გარემარბი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. ნათამაშები აქვს ესპანეთის 17, 19 და 21 წლამდე ფეხბურთელთა ნაკრებებში.

## მიღწევები
### საკლუბო
 **ვალენსია**:(1)

* ესპანეთის თასი (1): 2018-19

 **მანჩესტერ სიტი**:(3)
***პრემიერ ლიგა** (2):  2020–21, 2021–22
***ინგლისის ლიგის თასი** (1): 2020–21 
* **უეფა-ს ჩემპიონთა ლიგის** *ფინალისტი*: 2020–21

 **ბარსელონა**:(6)
* **ლა ლიგა** (2): 2022–23, 2024–25
* **ესპანეთის თასი** (1): 2024–25
* **ესპანეთის სუპერთასი** (3): 2022–23, 2024–25, 2025–26

### სანაკრებო
 **ესპანეთი**: (1)
* **ევროპის ჩემპიონატი** (1): 2024

## რესურსები ინტერნეტში
* 

კატეგორია:დაბადებული 28 თებერვალი
კატეგორია:დაბადებული 2000
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მანჩესტერ სიტის ფეხბურთელები
კატეგორია:პრემიერ ლიგის ფეხბურთელები
კატეგორია:ვალენსიის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
კატეგორია:ესპანეთში დაბადებულები
პაბლო სარაბია

**პაბლო სარაბია გარსია** (დ. 11 მაისი, 1992) — ესპანელი ფეხბურთელი. ფრანგული „პარი სენ-ჟერმენისა“ და ესპანეთის ეროვნული საფეხბურთო ნაკრების შემტევი ნახევარმცველი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. ნათამაშები აქვს ესპანეთის 16, 17, 18, 19 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 11 მაისი
კატეგორია:დაბადებული 1992
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
კატეგორია:მადრიდში დაბადებულები
აბასთუმნის საცხოვრებელი სახლი (შოთა რუსთაველის 70)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნის დასასრულს.

მისი მთავარი ფასადის სიმეტრიულობა, ორ იარუსად განლაგებული ხის აჟურულ მოაჯირებიანი შუშაბანდით შუა ღერძზე ღიად დატოვებული ვიწრო მალებით, რომელთაგან ქვედაში კიბის მარშია ჩასმული, ამასთან ერთად, უხეშად დამუშავებული კლდის ფლეთილი ქვის გრძელი გვერდითი ფასადები, მათგან მარცხენა - საინტერესო შუშაბანდის ბლოკით, აივნითა და რკინის კიბით, საკმაოდ მასშტაბურ, საინტერესო და რთულ სივრცით-გეგმარებით კომპოზიციას ქმნის. ამ რიგის სხვა შენობათა მსგავსად სახლს გეგმით წაგრძელებული მართკუთხედის ფორმა აქვს და ქუჩიდან მთის ფერდამდე გრძელდება. შენობა ორი, ერთმანეთისგან ოდნავ აცდენილი ბლოკისგან შედგება. საყურადღებოა, მეორე სართულთან დამაკავშირებელი გარედან მიდგმული რკინის კიბე ყვავილისებრი წნულით მოაჯირებზე. სახლის უკანა ნაწილი მარჯვენა გვერდით ფასადზე ყრუა და მხოლოდ წინა ბლოკს აცდენილ, ნაშვერ მონაკვეთშია ჩასმული თითო, თლილი ქვის საპირეშემოვლებული ღიობი ორივე სართულზე. ამავე მხარეს სახლის წინა ნაწილიც ყრუ კედლით გამოდის, თუ არ ჩავთვლით ბოლო მონაკვეთს აღნიშნულ ნაშვერთან. აქ მას აივანი ჰქონდა, რაზეც მიუთითებს მეორე სართულის გაუქმებული კარი და ჩაჭრილი კოჭები.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
მედეა (სანატორიუმი)

**სანატორიუმი „მედეა“** — არქიტექტურული ძეგლი  წყალტუბოში. სანატორიუმი აგებულია 1957–1962 წლებში. პროექტის ავტორები არიან არქიტექტორები ა. ინწკირველი და ფ. ფოცხიშვილი. 

## აღწერა 
სანატორიუმი რთული კონსტრუქციის მქონე შენობათა კომპლექსია. ის შედგება სხვადასხვა სიდიდის და სართულების მქონე 6 შენობისგან, რომლებიც ერთმანეთთან არის დაკავშირებული. ამ ნაგებობებში მთავარია საპარადო შესასვლელი, რომლის ორივე მხარეს სამსართულიანი კუთხის ნაგებობებია. კარიბჭე და კიბეები გრანიტის კვადრებითაა შემოსილი. დერეფნის პირველი სართული დიდი სვეტოვანი ჰოლია, რომლიდანაც გასასვლელია უკანა ეზოში და გვერდითა ნაგებობებში. მეორე სართული გრძელი არკადაა, შუაში აბსიდისებური შვერილით.

გარე კიბეებიდან შესაძლებელია მოხვედრა არკადაზე. სვეტების გვერდითა ჩაღრმავებები ოთხი მრგვალი სვეტის შეწყვილების იმიტაციას ქმნის. თითოეული დასრულებულია მდიდრული კორინთული კაპიტელით. საპარადო შესასვლელის მარცხენა კუთხის შენობიდან გასასვლელია სამხრეთის ფლიგელში, რომელიც უკანა ეზოსკენაა წაგრძელებული. ფლიგელი სამსართულიანია. პირველ სართულს კაპიტელიან სვეტებზე დაყრდნობილი გრძელი ერთიანი აივანი აქვს. მეორე და მესამე სართული კი უაივნოა. სანატორიუმის სარკმლის ჭრილები თაღოვანი და სწორკუთხაა, რომლებიც ფასადზე ჭადრაკული წესით მონაცვლეობს. 

ფლიგელი მეორე კიდით უკანა ეზოს დასავლეთით მდგარ ორსართულიან ნაგებობას უკავშირდება. ნაგებობის პირველი სართული გრანიტითაა მოპირკეთებული და ეზოს მხრიდან ორი, საპირისპირო მხარეს ამავალი კიბითაა დამშვენებული, რომლებიც მეორე სართულის აივანზე ადის. აივნის სვეტები კორინთული ორდენის კაპიტელებითაა დამშვენებული. 

მეორე სართული დიდი დარბაზია. შენობის უკან კიდევ ერთი, მასთან დაკავშირებული ნაგებობაა. შენობის აივნის რიკულები ორმაგი ვოლუტებით დასრულებული სვეტებია. საპარადო შესასვლელის სამხრეთი კუთხის ჩანართი გრძელ მორკალულ შენობას უკავშირდება, რომელშიც დამსვენებელთა ოთახებია განთავსებული. შენობა სამსართულიანია. ფასადი დანაწევრებულია რიზალიტებით, რომელიც სამივე სართულის მომცველი დეკორატიული თაღებითაა შექმნილი. რიზალიტებიანი ნაწილის ინტერიერი შესასვლელისა და სართულშორისი კიბეებისთვისაა დათმობილი. სარკმელთა თაღოვანი და სწორკუთხა ჭრილები ფასადზე ჭადრაკულად მონაცვლეობს. სანატორიუმის ეზოებში შადრევნებია მოწყობილი. მათგან გამოსაყოფია რკალივით მოხრილი შენობის წინ გაკეთებული შადრევანი, რომლის კიდეებზე ხუთი ბიჭუნა ზის, ხოლო შუაში გოგონას ფიგურაა.

## რესურსები ინტერნეტში
## სქოლიო
კატეგორია:წყალტუბოს მუნიციპალიტეტის არქიტექტურული ძეგლები
ბორჯომის საცხოვრებელი სახლი (9 აპრილის 8)

**ბორჯომის საცხოვრებელი სახლი** — არქიტექტურული ძეგლი ქალაქ ბორჯომში. ქუჩის დასაწყისში, განაშენიანებაში დიაგონალურადაა განთავსებული ორსართულიანი სახლი. პირველ სართულზე, ქუჩის მხარეს გამოსულ ე.წ. „დიაგონალზე“ შერჩენილია ძველი, ხის რიკულებიანი და ჭვირული ფრონტონით დასრულებული აივანი, რომელსაც ორფერდა გადახურვა აქვს. ამავე ფასადზე ერთი სარკმელი და შესასვლელი კარია, რომელზეც პატარა კიბით ხვდება შემსვლელი. პირველი სართულზევე, ქუჩის გასწვრივ გამომავალ ფასადზე კიდევ ერთი ხის აივანი (ჭვირული კარნიზითა და კარნიზით შემკული, რომელსაც ბრტყელი გადახურვა აქვს) და კიბეა მოწყობილი.

პირველი სართულის დანარჩენი ნაწილი ძლიერაა სახეცვლილი გვიანდელი მინაშენებითა და გადაკეთებებით. მეორე სართულს მთლიანად შემოსდევს სწორკუთხა ფანჯრებით დაცხრილული შუშაბანდი. ქუჩის გასწვრივ გამომავალ ფასადზე ბრტყელი სახურავით გადახურული ხის კიბეა, რომელიც მეორე სართულზე ადის. მასზე ეზოდან შეიძლება მოხვედრა.

## რესურსები ინტერნეტში
კატეგორია:ბორჯომის მუნიციპალიტეტის არქიტექტურული ძეგლები
დიეგო ლიორენტე

**დიეგო ხავიერ ლიორენტე რიოსი** (დ. 16 აგვისტო, 1993) — ესპანელი ფეხბურთელი. ინგლისური „ლიდზ იუნაიტედისა“ და ესპანეთის ეროვნული საფეხბურთო ნაკრების ცენტრალური მცველი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. ნათამაშები აქვს ესპანეთის 20 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 16 აგვისტო
კატეგორია:დაბადებული 1993
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
კატეგორია:მადრიდში დაბადებულები
სამშვილდისა და კლდეკარის მუზეუმ-ნაკრძალი

**სამშვილდისა და კლდეკარის მუზეუმ-ნაკრძალი** — მუზეუმ-ნაკრძალი საქართველოში, წალკის მუნიციპალიტეტის ქალაქ წალკაში. იგი აიგო 2015 წელს. მუზეუმ-ნაკრძალის ფონდებში დაცულია არქეოლოგიური მასალა, ადგილობრივი ყოფისა და ეთნოგრაფიის ნიმუშები, ფოტომასალა. მუზეუმში ნახავთ: უძველეს მეგალითურ კომპლექსებს, ციკლოპურ ციხეებს და „ვეშაპებს“ – მენჰირებს (II-I ათასწლეული), ბრინჯაოს ხანის ყორღანული სამარხების ველს და ყორღანებისკენ მიმავალ უძველეს საპროცესიო გზას, წალკის წყალსაცავის ფსკერზე ჩაძირულ ნასოფლარებსა და ეკლესიებს (სეზონურად), შუა საუკუნეების საეკლესიო და საერო ხუროთმოძღვრების ძეგლებს კლდეკარის ციხე-სიმაგრეს (IX საუკუნე); ზღვის დონიდან 1600 მ სიმაღლეზე განთავსებულ სოფელ ავრანლოს (ისტორიული თეზი) ციკლოპურ ციხეს, კანიონის კლდის გამოქვაბულებში ნაკვეთ ეკლესიებს და სხვას.

## რესურსები ინტერნეტში
*სამშვილდისა და კლდეკარის მუზეუმ-ნაკრძალი 
*საქართველოს მუზეუმები

## სქოლიო
კატეგორია:წალკის მუნიციპალიტეტის მუზეუმები
ფაბიან რუისი

**ფაბიან რუის პენია** (; დ. 3 აპრილი, 1996, ლოს-პალასიოს-ი-ვილიაფრანკა, ესპანეთი) — ესპანელი ფეხბურთელი. „პარი სენ-ჟერმენის“ და ესპანეთის ეროვნული ნაკრების ნახევარმცველი. 2023 წლის ერთა ლიგის თასის მფლობელი და 2024 წლის ევროპის ჩემპიონი ესპანეთის ეროვნული ნაკრების შემადგენლობაში. 

## სანაკრებო კარიერა
იყო ნაკრების წევრი 2021 წელს გამართულ ევროპის საფეხბურთო ჩემპიონატზე. ნათამაშები აქვს ესპანეთის 19 და 21-წლამდე ფეხბურთელთა ნაკრებებში.

## სანაკრებო სტატისტიკა
## მიღწევები
### საკლუბო
;  რეალ ბეტისი
* ესპანეთის სეგუნდა დივიზიონი: 2014–15

;  ნაპოლი
* იტალიის თასი: 2019–20

;  პარი სენ-ჟერმენი
* საფრანგეთის ლიგა 1: 2022–23, 2023–24, 2024–25
* საფრანგეთის თასი: 2023–24, 2024–25
* საფრანგეთის სუპერთასი: 2023, 2024
* უეფა-ს ჩემპიონთა ლიგა: 2024–25
* უეფა-ს სუპერთასი: 2025
* ფიფას საკონტინენტთაშორისო თასი: 2025

### სანაკრებო
;  ესპანეთი 19
* უეფა-ს ევროპის 19 წლამდელთა ჩემპიონატი: 2015
;  ესპანეთი
* ერთა ლიგა: 2022–23
* ევროპის ჩემპიონატი: 2024

## რესურსები ინტერნეტში
* 

## სქოლიო
კატეგორია:დაბადებული 3 აპრილი
კატეგორია:დაბადებული 1996
კატეგორია:ესპანელი ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:რეალ ბეტისის ფეხბურთელები
კატეგორია:ელჩეს ფეხბურთელები
კატეგორია:სერია A-ს ფეხბურთელები
კატეგორია:ნაპოლის ფეხბურთელები
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:ესპანეთის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
როდრი

**როდრიგო ერნანდეს კასკანტე** (; დ. 22 ივნისი, 1996, მადრიდი, ესპანეთი) — ესპანელი ფეხბურთელი. „მანჩსტერ სიტისა“ და ესპანეთის ეროვნული საფეხბურთო ნაკრების საყრდენი ნახევარმცველი. 

## სანაკრებო კარიერა
2020 წლის ევროპის ჩემპიონატის მონაწილე ესპანეთის ეროვნული ნაკრების შემადგენლობაში. ნათამაშები აქვს ესპანეთის 16, 19 და 21-წლამდე ფეხბურთელთა ნაკრებებში.

### სანაკრებო სტატისტიკა
## მიღწევები
;  ატლეტიკო მადრიდი 
* უეფა-ს სუპერთასი: 2018

;  მანჩესტერ სიტი 
* პრემიერ ლიგა: 2020–21, 2021–22, 2022–23, 2023–24
* ინგლისის ლიგის თასი: 2019–20, 2020–21
* ინგლისის ასოციაციის თასი: 2022-23
* ინგლისის სუპერთასი: 2019
* უეფა-ს ჩემპიონთა ლიგა: 2022–23, ფინალისტი: 2020–21
* უეფა-ს სუპერთასი: 2023
* ფიფა-ს საკლუბო მსოფლიო ჩემპიონატი: 2023

;  ესპანეთი 
* ევროპის საფეხბურთო ჩემპიონატი: 2024
* უეფა-ს ერთა ლიგა: 2022-23; მეორე ადგილი: 2020-21

#### ინდივიდუალური 
* ოქროს ბურთი: 2024
* პრემიერ ლიგის თვის საუკეთესო გოლი: ნოემბერი 2021
* Globe Soccer Awards-ის წლის საუკეთესო ნახევარმცველი: 2023
* ევროპის საფეხბურთო ჩემპიონატის ტურნირის საუკეთესო მოთამაშე: 2024
* FIFPRO-ს მსოფლიო თერთმეტეული: 2024

## რესურსები ინტერნეტში
* 

## სქოლიო
კატეგორია:დაბადებული 22 ივნისი
კატეგორია:დაბადებული 1996
კატეგორია:ესპანელი ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ვილიარეალის ფეხბურთელები
კატეგორია:ატლეტიკო მადრიდის ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ სიტის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ესპანეთის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
კატეგორია:მადრიდში დაბადებულები
ჟერარ მორენო

**ჟერარ მორენო ბალაგუერო** (დ. 7 აპრილი, 1992) — ესპანელი ფეხბურთელი. ესპანური „ვილიარეალისა“ და ესპანეთის ეროვნული საფეხბურთო ნაკრების თავდამსხმელი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. 2020-21 წლების სეზონში „ვილიარეალთან“ ერთად მოიგო უეფა-ს ევროპა ლიგა.

## რესურსები ინტერნეტში
* 

კატეგორია:დაბადებული 7 აპრილი
კატეგორია:დაბადებული 1992
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ვილიარეალის ფეხბურთელები
კატეგორია:მალიორკის ფეხბურთელები
კატეგორია:ესპანიოლის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ამირან ლაბარტყავა

**ამირან ლაბარტყავა** (დ. 6 მაისი, 1925, მუხურჩა, მარტვილის მუნიციპალიტეტი) — ქართველი ინჟინერი.

1952 წლიდან მუშაობდა ინჟინრად საქართველოს სსრ სასოფლო მშენებლობის სამინისტროს სისტემაში, უფროს ინჟინრად; 1955 წლიდან № 4 მოძრავ-მექანიზებული კოლონის უფროსი; 1959-1966 წლებში საკოლმეურნეობათაშორისო სამშენებლო ორგანიზაციის თავმჯდომარე, გაერთიანება „საქფრინველმრეწვის“ თავმჯდომარის მოადგილე მშენებლობის დარგში. 1973 წლიდან ხელმძღვანელობდა საქართველოს სსრ სოფლის მეურნეობის სამინისტროს მშენებარე ობიექტების დირექციას, კაპიტალური მშენებლობის სამმართველოს. რამდენიმე ტექნიკური სახელმძღვანელოს ავტორი, ადგილობრივი საბჭოების რამდენიმე მოწვევის დეპუტატი, თბილისის ვაკის რაიონის ვეტერანთა საბჭოს წევრი (1998). საბრძოლო და შრომითი დამსახურებისათვის დაჯილდოებული იყო სამამულო ომის I-II ხარისხის ორდენებითა და მედლებით და საპატიო სიგელებით.

## რესურსები ინტერნეტში
კატეგორია:დაბადებული 6 მაისი
კატეგორია:დაბადებული 1925
კატეგორია:ქართველი ინჟინრები
კატეგორია: სამამულო ომის I ხარისხის ორდენის კავალრები
კატეგორია: სამამულო ომის  II ხარისხის ორდენის კავალრები
კატეგორია:მარტვილის მუნიციპალიტეტში დაბადებულები
ა
მარსელ ჰალსტენბერგი

**მარსელ ჰალსტენბერგი** (დ. 27 სექტემბერი, 1991) — გერმანელი ფეხბურთელი. გერმანული „ლაიფციგისა“ და გერმანიის ეროვნული საფეხბურთო ნაკრების ცენტრალური მცველი. იყო ნაკრების წევრი 2021 წელს გამართულ ევროპის საფეხბურთო ჩემპიონატზე. 2017 წელს შედგა მისი დებიუტი ეროვნულ ნაკრებში.

## რესურსები ინტერნეტში
* 

კატეგორია:დაბადებული 27 სექტემბერი
კატეგორია:დაბადებული 1991
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ზემო ნიჩბისის წმინდა მარინეს ეკლესია

**ზემო ნიჩბისის წმინდა მარინეს ეკლესია** — არქიტექტურული ძეგლი მცხეთის მუნიციპალიტეტის სოფელ ზემო ნიჩბისში. 

ეკლესია დარბაზულია, ნაგებია ნახევრად დამუშავებული საშუალო ზომის ქვებით, დუღაბად კირია გამოყენებული. აღმოსავლეთით ნახევარწრიულ აფსიდში გაჭრილია თაღოვანი სარკმელი, რომლის მარჯვენა მხარეს ერთი თაღოვანი, ხოლო მარცხენა მხარეს ორი: თაღოვანი და სწორკუთხა ნიშაა გაჭრილი. ნიშებისა და სარკმლის თაღები აგურითაა ამოყვანილი. საკურთხეველი დარბაზისგან გამოყოფილია პილასტრებით, საკურთხეველში დგას სატრაპეზო ქვა. ეკლესიაში შესასვლელი სამხრეთით არის გაჭრილი.

2019 წლის აპრილ-ოქტომბრის თვეებში განხორციელდა მცხეთის მუნიციპალიტეტის სოფელ ზემო ნიჩბისის წმინდა მარინეს ეკლესიის რეაბილიტაციასთან დაკავშირებული სამუშაოები. ეკლესია იყო უმძიმეს მდგომარეობაში: სახურავი და კედლები სრულად ჩამოშლილი ჰქონდა, ინტერიერში აყრილი იყო იატაკი, საშიშროება იყო მიწის ჩამოშლისა და ტაძრის მთლიანად ჩამონგრევის. ჩატარდა შემდეგი სახის სამუშაოები: ფასადებზე და ინტერიერში აღდგა საპირე წყობა, ნიჩბისის შერჩეული კლდოვანი ქვით კირის დუღაბზე, მოეწყო კამარა და კონქი შერჩეული ნატეხი ქვით, სახურავი გადაიხურა კრამიტით. ინტერიერში ჩატარებული სამუშაოები: იატაკზე დაიგო ნიჩბისის ბუნებრივი შერჩეული ბრტყელი ქვები, ამბიონის ასასვლელი მოეწყო ქვის კიბით, დამზადდა და დამონტაჟდა კარები და სარკმლები, მაღალი ხარისხის ჯიშის ქვისგან ლითონის ელემენტებით, სარინელი და საფეხურები მოეწყო ნიჩბისის ქვით.

## რესურსები ინტერნეტში
კატეგორია:მცხეთის მუნიციპალიტეტის ტაძრები
აბასთუმნის საცხოვრებელი სახლი (შოთა რუსთაველის 33)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნის 80-იან წლებში. მდებარეობს მდინარე ოცხეს ნაპირზე.

ყოფილი „ზაკვო“ (ზაკავკასკი ვოენნი ოკრუგს) სახელს აბასთუმანში რემერტის პარკისა და აბანოს შენობის სიახლოვეს, მის სამხრეთით მდებარე კომპლექსი ატარებს. სახლი სამხედრო ჰოსპიტალის კომპლექსი იყო, რომელიც XX საუკუნის დასაწყისში „ზაკავკასკი ვოენნი ოკრუგის“ სანატორიუმად გადაკეთდა. აქ მეორე მსოფლიო ომის დროს სამხედრო ჰოსპიტალი იყო მოწყობილი. ორსართულიანი შენობა მაღალ ცოკოლზე დგას და ყაზარმული ტიპისაა. მისი არქიტექტურული მორთულობა მკაცრია და კლასიცისტურ ტრადიციას მისდევს, სწორკუთხა ღიობთა სადა საპირეები და საჭექი ქვები, სართულშუა გადახურვის პროფილირებული სალტე, ფასადის მიმართ სიმეტრიულად მოთავსებული მთავარი შესასვლელის თარო, მეტოპისა და ტრიგლიფის მონაცვლეობით მიღებული ფრიზი, რუსტირებული საპირე და სხვა ქვით მოპირკეთებული შენობის ერთიან სახეს ქმნის. რამდენიმე საარქივო ფოტოს მიხედვით შენობას პირველ სართულზე, ხის ერთიანი გადასასვლელი-აივნით გაერთიანებული ისრულთაღიანი აივნები ეკვროდა. ეს აივნები XX საუკუნის დასაწყისში მომხდარი ხანძრის დროს უნდა დაღუპულიყო. შენობის აღდგენისას უნდა დაგეგმილიყო ის ორსართულად მიშენებული ჭვირულმოაჯირიანი შემინული აივნები, რომელიც დღესაც ამკობს საცხოვრებლად გადაკეთებულ სამხედრო კომპლექსის მთავარ შენობას. აღსანიშნავია ყაზარმული შენობის ინტერიერის მორთულობაც - შესასვლელის პარადული სივრცე კამაროვანი გადახურვით, სპეციფიკური პროფილის კარნიზები და სხვა. რუსთაველის ქუჩის შენობა მის შუა წელზე, პარადული შესასვლელის წინ მდებარე ოცხეზე გადებული ხიდით უკავშირდება. ნაგებობის თავდაპირველი კორიდორული გეგმარება ნაწილობრივ შენარჩუნებულია. აღწერილ შენობას კარგი პროპორცია აქვს და არქიტექტურული ღირებულების მატარებელია. იგი ყოფილი „ზაკვოს“ კომპლექსის გამოკვეთილი დომინანტია. ყოფილი „ზაკვოს“ კომპლექსის სხვა შენობათაგან აღსანიშნავია მთავარი შენობის უკან მდებარე ერთსართულიანი ნაგებობა. მას აღმოსავლეთით ვეებერთელა კლდის მასივი ფარგლავს. ადგილობრივ მკვიდრთა გადმოცემით ამ შენობაში სანატორიუმ „ზაკვოს“ სასადილო ყოფილა მოწყობილი. შენობა კლასიცისტური სტილის არის, ვიწრო ფასადის ტრადიციული სამკუთხა ფრონტონით, ღიობთა საჭექქვიანი სათაურებით და სხვა. ოდესღაც ქვით მოპირკეთებული შენობა დღეს შელესილია, ერთ-ერთი ღიობის საჭექი ქვის თავზე, საგანგებო დაფაზე სამშენებლო წარწერაა — შენობის აშენების თარიღი 1882-1884 წლებია ამოკვეთილი. 

## იხილეთ აგრეთვე 
*ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
ეკის მთავარანგელოზის ეკლესია

**ეკის მთავარანგელოზის ეკლესია**  —  არქიტექტურული ძეგლი დგას სენაკის მუნიციპალიტეტის სოფელ ეკში. წარმოადგენს საშუალო და დიდი ზომის კვადრებით ნაგებ ტაძარს, კარგად გათლილი კვადრები ერთმანეთთან დაკავშირებულია კირის დუღაბით. ტაძარს აქვს სამხ. და ჩრდ. მინაშენები. დასავლეთით აქვს თაღოვანი გალერეა. შესასვლელი ღიობი გაჭრილია სამხრეთით, დასავლეთით და ჩრდილოეთით. აღმოსავლეთ აფსიდა არის წახნაგოვანი. ტაძრის ინტერიერი და ექსტერიერი ჩუქურთმებითაა შემკული. 2015-2016 წლებში ტაძარს ჩაუტარდა რესტავრაცია.

## რესურსები ინტერნეტში
კატეგორია:სენაკის მუნიციპალიტეტის ტაძრები
გიორგი აბრამიშვილი

**გიორგი აბრამიშვილი** (დ. 28 მარტი, 1917, ბორჯომი — გ. 16 მარტი, 1992) — ქართველი მსახიობი და რეჟისორი. მუშაობდა ფოთის, ბორჯომისა და თბილისის თეატრებში.

შოთა რუსთაველის სახელმწიფო თეატრის მსახიობი. ბორჯომის სახელმწიფო თეატრის დირექტორი და სამხატვრო ხელმძღვანელი. 1948 წელს დაამთავრა ა. ლუნაჩარსკის სახელობის თეატრალური ხელოვნების სახელმწიფო ინსტიტუტთან არსებული რეჟისორთა დახელოვნების კურსები. 1948–1950 და 1968–1970 წლებში მუშაობდა თელავის თეატრის მთავარ რეჟისორად. 1950–1952 წლებში მესხეთის (ახალციხე) თეატრის დირექტორი და სამხატვრო ხელმძღვანელი, 1952–1968 წლებში გორის თეატრის რეჟისორი, 1970–1975 წლებში — მთავარი რეჟისორი. 

სხვადასხვა დროს ხელმძღვანელობდა ზუგდიდისა და ცხინვალის თეატრებს.  

## რესურსები ინტერნეტში
კატეგორია:დაბადებული 28 მარტი
კატეგორია:დაბადებული 1917
კატეგორია:გარდაცვლილი 16 მარტი
კატეგორია:გარდაცვლილი 1992
კატეგორია:ქართველი მსახიობები
კატეგორია:ქართველი რეჟისორები
მუცოს მუზეუმ-ნაკრძალი

**მუცოს მუზეუმ-ნაკრძალი** — მუზეუმ-ნაკრძალი საქართველოში, დუშეთის მუნიციპალიტეტის სოფელ მუცოში. მუზეუმში იხილავთ სამ კლდოვან ტერასაზე განლაგებულ X-XVIII საუკუნის ციხე-სოფელს რამდენიმე ათეული ციხე-სახლითა და საბრძოლო კოშკით ურბანული სტრუქტურით (ვიწრო ქუჩათა ქსელი, მცირე მოედნები, ქვის კიბეები), მუცოს ციხის ზედა ტერასას ეგრედწოდებული აკროპოლისს აქ მდებარე მთავარი სალოცავით,ეკლესიით,საფიხვნოთა და სალოდეებითა და სათოფურებით აღჭურვილი თავდაცვითი კოშკებით.

## რესურსები ინტერნეტში
*მუცოს მუზეუმ-ნაკრძალი 
*მუცოს მუზეუმ-ნაკრძალი

## სქოლიო
კატეგორია:დუშეთის მუნიციპალიტეტის მუზეუმები
სკურდიდის ქვემეხი

**სკურდიდის ქვემეხი** — ხელვაჩაურის რაიონის სოფელ სკურდიდში, ქვემეხი, რომელიც მოთავსებულია რკინა ბეტონისაგან დამზადებულ ნაგებობაში. აღნიშნული ნაგებობა შედგება მცირე ზომის ოთახებისაგან. ქვემეხი მაჭახელას ხეობაში დაიდგა 1940 წელს და უზრუნველყოფდა სასაზღვრო გზების დაცვას.

## რესურსები ინტერნეტში
კატეგორია:ხელვაჩაურის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (შოთა რუსთაველის 84ა)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნის დასასრულს.

მდინარე ოცხეს მარჯვენა სანაპიროზე, რუსთაველის ქუჩის გასწვრივ გაყოლებულ ცალმხრივ განაშენიანებაში, აბასთუმნის შესანიშნავ შენობათა რიგში, თავისთავადი გეგმარებითი კომპოზიციითა და ფასადების მხატვრული დამუშავებით გამოირჩევა ორსართულიანი საცხოვრებელი სახლი, რომლის ქვედა სართულზე აბასთუმნის ცენტრალური აფთიაქი ფუნქციონირებდა. ნაგებობას თავისებური სილუეტი აქვს, რასაც კედლის ხაზს გადმოცილებული, მთელ პერიმეტრს შემოყოლებული გადახურვის ქანობების ნაშევრი და მასთან ერთად ვიწრო ფასადებისა, თუ გრძელი გვერდითი ფასადების შემკლავებების დამასრულებელი ფრონტონები შემოწერს. ქანობების ნაშვერი პროფილირებულბოლოიან კოჭებს უჭირავს. 
ქუჩისპირა ფასადის გადაწყვეტის თავისებურება ძლიერად შვერილი ფრონტონის ხის აჟურული დეკორის მხატვრულ დამუშავებასა და საფასადო სიბრტყის მომზღუდავი, შეთეთრებულ-შელესილი კუთხის მსხვილი პილონების ორიგინალურ შეთანხმებაში მდგომარეობს. ქანობების კიდეების დამასრულებელ ფიცარს ზედ დაკრული აჟურული ელემენტები და არშიები გასდევს, რომელსაც შუა ნაწილში ასეთივე ტექნიკით დამუშავებული გადაჯვარედინებული ორი ძელი კრავს. მის უკან კი, კედლის სიბრტყეს ასრულებს ქანობებს ქვეშ მოქცეული სამკუთხა არე შუა ნაწილში ბადისებრი აჟურული ჭრით გამოსახული შენობის სქემით და გვერდით ნაწილებში ფიფქისებრი მოტივების ფარდით. 
საფასადე კედლის შუა ნაწილი უკავია ოთხფრთიან ფანჯარას, რომელსაც კვადრატებად დაყოფილი ალათები აქვს. ცალკე უნდა გამოიყოს გვერდითი ფასადების წინა ნაწილებში, შემკლავებამდე არსებულ მონაკვეთებში კედლის სიბრტყის ზემოთ, გადახურვის ქანობების ქვეშ ჩასმული, ბადისებრი აჟურული ორნამენტით დამუშავებული ხის ფრიზები. შედარებით სადად არის გადაწყვეტილი გვერდითი და უკანა ფასადების შეფიცრული ფრონტონები. მარჯვენა გვერდით ფასადს, შემკლავებიდან შენობის ბოლომდე ორივე სართულზე აივანი გასდევს. კუთხეჩამოთლილ სვეტებიან და მარტივმოტივიან აჟურულმოაჯირიან აივანს, რომლის გავლით შესაძლებელია შენობის II სართულის ოთახებში მოხვედრა, უკანა ფასადზე გარედან მიდგმული ხის კიბე უკავშირდება.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
გოდობნის ეკლესია

**გოდბნის ეკლესია** — შუა საუკუნეების ეკლესია. გოდობნის ეკლესია მდებარეობს მარტვილის მუნიციპალიტეტში, სოფ. კურზუს მოქმედ სასაფლაოზე, სოფლის ცენტრიდან ერთ კილომეტრში.ნაგებობა წარმოადგენს დარბაზულ, შვერილ აფსიდიან ეკლესიას ორფერდა გადახურვით, რომლის მშენებლობაში გამოენებულია ქვიშა-ქვა, კლდის კირ-ქვა კირის დუღაბზე. მშენებლობაში არ ჩანს რიყის ქვა. ვერტიკალური წყობისათვის გამოუყენებიათ პირონი (მისი ნაშთები შემორჩენილი არ  არის) რამდენადაც ეტყობა, ქვიშა-ქვა კარგი დამუშავებული ყოფილა ხოლო კირ-ქვას დამუშავება არ ეტყობა. შესასვლელი დასავლეთიდან, ჩრდილოეთიდან და სამხრეთიდან არის მოწყობილი. ეკლესია საძირკვლამდეა დანგრეული. მისი სიგრძე 12,6–მ. ხოლო სიგანე 7,6–მ.

## რესურსები ინტერნეტში
კატეგორია:მარტვილის მუნიციპალიტეტის ტაძრები
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
მათიას გინტერი

**მათიას გინტერი** (დ. 19 იანვარი, 1994) — გერმანელი ფეხბურთელი. „ფრაიბურგისა“ და გერმანიის ეროვნული საფეხბურთო ნაკრების ცენტრალური მცველი. 2014 წელს ნაკრებთან ერთად მოიგო მსოფლიო საფეხბურთო ჩემპიონატი. აგრეთვე იყო ნაკრების წევრი 2016 წლის ზაფხულის ოლიმპიურ თამაშებზე, 2017 წლის ფიფა-ს კონფედერაციათა თასზე, 2018 წლის მსოფლიო საფეხბურთო ჩემპიონატსა და 2020 წლის ევროპის საფეხბურთო ჩემპიონატზე.

## მიღწევები
### საკლუბო
 **დორტმუნდი** (2):
* გერმანიის თასი (1): 2016/17
* გერმანიის სუპერთასი (1): 2014

### სანაკრებო 
 **გერმანია**: (1)
* მსოფლიო ჩემპიონატი:
** ჩემპიონი: 2014

## რესურსები ინტერნეტში
* 

კატეგორია:დაბადებული 19 იანვარი
კატეგორია:დაბადებული 1994
კატეგორია:გერმანელი ფეხბურთელები
კატეგორია:გერმანიის მესამე ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ფრაიბურგის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:გერმანიის ნაკრების ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2016 წლის ზაფხულის ოლიმპიური თამაშების მედალოსნები
კატეგორია:ცოცხალი ადამიანები
აწყურის დარბაზული ეკლესია

**აწყურის დარბაზული ეკლესია** — არქიტექტურული ძეგლი ახალციხის მუნიციპალიტეტის სოფელ აწყურში. ნაგებია ტუფის ნატეხი, თანაბარი ზომის ტუფის ქვით დუღაბზე. წყობა მკაცრად ჰორიზონტალურია. შესასვლელი დასავლეთიდან აქვს. კარი გარედან არქიტრავულია, შიგნიდან თაღოვანი. დასავლეთის აღმოსავლეთის და სამხრეთის კედლებში თითო მცირე ზომის თაღოვანი სარკმელი აქვს, რომლებიც შიგნითკენ ოდნავ წირთხლებ გაფართოვებული და ძირისკენ ოდნავ გაშლილია. ნახევარწრიული აფსიდა მხრითაა გამოყოფილი. კონქი მხარზე გადასულ ტრიუმფალურ თაღს ეყრდნობოდა, რომელიც თლილი ქვითაა გადაყვანილი. ეკლესიის კამარა გრძივი კედლებიდან იყო გადაყვანილი საბჯენი თაღების გარეშე. სხვა დეტალები არ ირკვევა, რადგან ეკლესია ნახევრად ნაშალსა და ნამეწყრალ ფენაშია ჩაფლული, ხოლო ჩრდილოეთის კედელი თითქმის არ შემორჩა, ისევე როგორც კონქი და კამარა.

## რესურსები ინტერნეტში
კატეგორია:ახალციხის მუნიციპალიტეტის ტაძრები
ნიკოლოზ გერსევანოვი

**ნიკოლოზ გერსევანოვი** (გარსევანიშვილი) (დ. 16 თებერვალი, 1879, თბილისი — გ. 20 იანვარი, 1950, მოსკოვი) — ქართველი ინჟინერი.

მონიკოლოზ გარსევანიშვილი დაიბადა 1879 წელს თბილისში, პეტერბურგიდან დროებით გადმოყვანილი კავკასიის სამოქალაქო ნაგებობებისა და გზატკეცილების მშენებლობათა მთავარი ინჟინრის, შემდგომში პეტერბურგის გზათა მიმოსვლის ინსტიტუტის დირექტორის მიხეილ გარსევანიშვილის ოჯახში. პეტერბურგში დაბრუნებულმა უმაღლესი განათლება მამის ინსტიტუტში მიიღო. 1901 წელს ინსტიტუტი წარჩინებით დაამთავრა.

ნიკოლოზ გერსევანოვი გარსევანიშვილთა უძველესი გვარის ერთ–ერთი თვალსაჩინო წარმომადგენელია. გარსევანიშვილების ფეოდალური საგვარეულო განსაკუთრებით დაწინაურდა ქართლის სამეფო კარზე XVIII საუკუნეში.

## რესურსები ინტერნეტში
კატეგორია:დაბადებული 16 თებერვალი
კატეგორია:დაბადებული 1879
კატეგორია:გარდაცვლილი 20 იანვარი
კატეგორია:გარდაცვლილი 1950
კატეგორია:ქართველი ინჟინრები
კატეგორია:მოსკოვში გარდაცვლილები
ტიმო ვერნერი

**ტიმო ვერნერი** (დ. 6 მარტი, 1996) — გერმანელი ფეხბურთელი. ინგლისის პრემიერლიგის „ჩელსისა“ და გერმანიის ეროვნული საფეხბურთო ნაკრების თავდამსხმელი. იყო ნაკრების წევრი 2017 წლის ფიფა-ს კონფედერაციათა თასზე, 2018 წლის მსოფლიო საფეხბურთო ჩემპიონატსა და 2020 წლის ევროპის საფეხბურთო ჩემპიონატზე. ნათამაშები აქვს გერმანიის 15, 16, 17, 19 და 21 წლამდე ფეხბურთელთა ნაკრებებში.

## მიღწევები
### საკლუბო
 **ჩელსი**: (3) 
* **უეფა-ს ჩემპიონთა ლიგა** (1): 2020–21
* **უეფა-ს სუპერთასი** (1): 2021
* **ფიფა-ს მსოფლიო საკლუბო ჩემპიონატი** (1): 2022

## რესურსები ინტერნეტში
* 

კატეგორია:დაბადებული 6 მარტი
კატეგორია:დაბადებული 1996
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:ჩელსის ფეხბურთელები
კატეგორია:პრემიერ ლიგის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
რუისპირის კოშკი

**რუისპირის კოშკი** — არქიტექტურული ძეგლი თელავის მუნიციპალიტეტის სოფელ რუისპირში. კოშკი დგას სოფლის ჩრდილოეთ კიდეში. მრგვალია. ნაგებია ნატეხი და რიყის ქვით დუღაბზე. შემორჩენილია პირველი სართულის დონეზე. ჩრდილოეთ მხარეს ქონია თაღოვანი შესასვლელი. კედლებში ვიწრო სარკმელ-სათფურებია. კოშკი ძლიერ გადაკეთებულია და შიგნიდან სრულად დაცემენტებულ-დაბეტონებული, რის გამოც მისი ძირითადი მახასიათებლების გარკვევა არ ხერხდება, თუმცა, ირკვევა, რომ პირველ სართულს კამაროვანი გადახურვა ჰქონია.

## რესურსები ინტერნეტში
კატეგორია:თელავის მუნიციპალიტეტის კოშკები
სტეფანწმინდის ისტორიული მუზეუმი

**სტეფანწმინდის ისტორიული მუზეუმი** — მუზეუმი საქართველოში, ყაზბეგის მუნიციპალიტეტში. მუზეუმი განთავსებულია ყაზბეგის ოჯახის საცხოვრებელ კომპლექსში (XIX საუკუნე). მუზეუმში ნახავთ ქართველი მწერლის, ალექსანდრე ყაზბეგის, საგვარეულო-მემორიალურ კომპლექსს, რომელიც მოიცავს მამისეულ საცხოვრებელ სახლს, ღმრთისმშობლის ეკლესიას (1809-1814 წელი), სამრეკლოს, ყაზბეგთა საგვარეულო სასაფლაოს, სადაც ალექსანდრე ყაზბეგიცაა დაკრძალული. მწერლის მემორიალურ ნივთებთან ერთად, მუზეუმში ასევე დაცულია მოხევეთა ყოფისათვის დამახასიათებელი ეთნოგრაფიული და გამოყენებითი ხელოვნების ნიმუშები: სამოსი, ქამარ-ხანჯალი, ფარდაგები, ჭურჭელი.

მუზეუმის სიძველეთაგან საგულისხმოა არქეოლოგიური მასალა და ზღვის დონიდან 4100 მეტრზე მდებარე ბეთლემის გამოქვაბული მონასტრის კარი, საეკლესიო ნივთები, წიგნები, სიგელ-გუჯრები და სხვა.

## რესურსები ინტერნეტში
*სტეფანწმინდის ისტორიული მუზეუმი 
*სტეფანწმინდის ისტორიული მუზეუმი

## სქოლიო
კატეგორია:ყაზბეგის მუნიციპალიტეტის მუზეუმები
კევინ ფოლანდი

**კევინ ფოლანდი** (დ. 30 ივლისი, 1992) — გერმანელი ფეხბურთელი. ფრანგული „მონაკოსა“ და გერმანიის ეროვნული საფეხბურთო ნაკრების თავდამსხმელი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს გერმანიის 17, 18, 19, 20 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 30 ივლისი
კატეგორია:დაბადებული 1992
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ფრანკფურტის აინტრახტის ფეხბურთელები
კატეგორია:პარი სენ-ჟერმენის ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ივერია (სანატორიუმი)

**სანატორიუმი „ივერია“** — არქიტექტურული ძეგლი წყალტუბოში.

## აღწერა 
სანატორიუმი აშენებულია არქიტექტორ მ. მ. ბუზოღლის (შვილი) მიერ 1962 წელს. იგი შედგება ერთი ძირითადი და მასზე უკანა მხრიდან მიდგმული ორი ფლიგელისგან. შენობის ძირითადი ნაწილი ოთხსართულიანია. ფასადის შუა ნაწილში კაპიტელებიან სვეტებზე დაყრდნობილი პორტიკია, რომელიც ორი სართულის სიმაღლისაა. მის ორივე მხარეს იგივე სიმაღლეზე ფასადს გასდევს პორტიკის ანალოგიური თაღოვანი გალერეა, ამით ფასადის გალერეის მთლიანობა თითქოს დაურღვეველია.

გალერეის ქვეშ მოქცეულ მეორე სართულს დამოუკიდებელი შეკიდული აივნები ამშვენებს. მესამე და მეოთხე სართულები კი ერთიან ნახევარწრიულ თაღნარ აივანშია მოქცეული, რომელიც შიდა ტიხრითაა დანაწევრებული. შენობის გვერდებში ჩართულია კოშკურები, რომლებიც გარე მხრიდან ოთხწახნაგაა. თითოეული კოშკის ძირითადი ნაწილი, ისევე როგორც შენობის დანარჩენი ნაწილი, დასრულებულია დეკორატიული კარნიზით. ძირითად ნაწილს რვა სვეტზე დაყრდნობილი თაღოვანი ფანჩატური აქვს დადგმული. შენობის კიდეები, რომლებიც კოშკურის შემდეგ აგრძლებს შენობას, სამსართულიანია. ფასადის მხრიდან მეორე სართულს შეკიდული ღია აივანი აქვს. კუთხეები კი მომრგვალებულია და ზედა ორ სართულს ერთიანი გალერეა შემოუყვება.

ინტერიერში მთავარი დიდი წახნაგოვანი ჰოლიდან, გვერდითა ნაწილებსა და სართულებზე მოხვედრაა შესაძლებელი. მთავარი კიბე რიკულებიანი მოაჯირითაა მოზღუდული. სართულების ჭერი შუაში წრიულადაა გახსნილი და კესონებიანია. ისინი სვეტებს ეყრდნობა. შენობის მორთულობის მთავარი მშვენება სვეტების კორინთული კაპიტელები და კარნიზის დეკორატიული საბჯენებია, რომელთა სახეში ქართული ჩუქურთმის დეტალებია ჩადებული.

## რესურსები ინტერნეტში
## სქოლიო
კატეგორია:წყალტუბოს მუნიციპალიტეტის არქიტექტურული ძეგლები
ქრისტიან გიუნტერი

**ქრისტიან გიუნტერი** (დ. 28 თებერვალი, 1993) — გერმანელი ფეხბურთელი. გერმანული „ფრაიბურგისა“ და გერმანიის ეროვნული საფეხბურთო ნაკრების მარცხენა მცველი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს გერმანიის 20 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 28 თებერვალი
კატეგორია:დაბადებული 1993
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ფრაიბურგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ბაკურ ჩიხრაძის საცხოვრებელი სახლი

**ბაკურ ჩიხრაძის საცხოვრებელი სახლი** — არქიტექტურული ძეგლი ონის მუნიციპალიტეტის სოფელ გომში, სოფლის სამხრეთ-აღმოსავლეთით განაპირას ჩიხრაძეების უბანში. სახლის სიახლოვეს სოფლის ვიწრო ქუჩებისგან მცირე მოედანი იკვრება. იგი 1 მეტრის სიმაღლის ქვის ბელეტაჟზეა აგებული. ნაგებობა მცირედით დამრეც რელიეფზეა მორგებული და უკანა ჩრდილოეთის ფასადით სანახევროდ მიწაშია ჩადგმული. მისი გრძივი და მთავარი ფასადი სამხრეთისკენ იყურება, იერსახეს მას მიმყოლი ვრცელი აივანი განსაზღვრავს, აივნის სურათი მოგვიანებით სახეშეცვლილი მოაჯირით ხის სადა სვეტებითა და მათ შორის მოქცეული მასიური აჟურული ფარდებით არის წარმოდგენილი. ფარდების კომპოზიცია სიმეტრიულია, თითქმის შეისრული თაღის იერს მოგვაგონებს, თაღს მცირე ზომის მცენრეული მოტივის ამონახერხების თანმიმდევრული რიგი მიუყვება, კიდეებში მზის სიმბოლოებია მოქცეული, ცენტრში კი ორი ერთმანეთის თავზე მდებარე ჯვრის მცირე გამოსახულებებია, რომლების გვერდებზეც ასევე მზის სტილიზებური გამოსახულებაა. საინტერესოა ჭვირული აივნის სურათი. ინტერიერი აივანს რეგულარულად განაწილებული ღიობებით, ხოლო თავის მხრივ, აივანი, ეზოს მოაჯირში ჩართული მცირე ხის კარითა და რამდენიმესაფეხურიანი კიბით უკავშირდება. ოდა სახლი სისადავით გამოირჩევა. ნაგებობა ლანდშაფტს მოხდენილად ერგება. მისი გეგმარებითი მხარე კარგად არის გააზრებული, აღწერილი ნაგებობა სოფელში შემორჩენილ ოდა-სახლებს შორის ერთ-ერთია, რაც საშუალებას გვაძლევს, გომის ხის ხუროთმოძღვრების გარკვეული ტენდენციები აღვიქვათ, ეს კი მის მნიშვნელობას კიდევ ერთხელ უსვამს ხაზს.

## რესურსები ინტერნეტში
* 

კატეგორია:ონის მუნიციპალიტეტის არქიტექტურული ძეგლები
დომინიკელთა რესპუბლიკა 2016 წლის ზაფხულის ოლიმპიურ თამაშებზე

**დომინიკელთა რესპუბლიკამ** ზაფხულის ოლიმპიურ თამაშებზე მეთოთხმეტედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები  

კატეგორია:ქვეყნები 2016 წლის ზაფხულის ოლიმპიურ თამაშებზე
კატეგორია:დომინიკელთა რესპუბლიკა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
რამილა იუსუბოვა

**რამილა იუსუბოვა** (დ. 28 ივლისი, 1989, თბილისი) — აზერბაიჯანელი ძიუდოისტი. 2012 წელს 63კგ წონით კატეგორიაში მიიღო მონაწილეობა ზაფხულის ოლიმპიურ თამაშებზე. იუსუბოვა მეორე რაუნდში კორეელ ჩო და უნთან დამარცხდა.

## სქოლიო
კატეგორია:აზერბაიჯანელი ძიუდოისტები
კატეგორია:ცოცხალი ადამიანები
იონას ჰოფმანი

**იონას ჰოფმანი** (დ. 14 ივლისი, 1997) — გერმანელი ფეხბურთელი. მენხენგლადბახის „ბორუსიასა“ და გერმანიის ეროვნული საფეხბურთო ნაკრების ნახევარმცველი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს გერმანიის 18 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 14 ივლისი
კატეგორია:დაბადებული 1997
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:დორტმუნდის ბორუსიას ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
დისტრია კრასნიქი

**დისტრია კრასნიქი** (დ. 12 ოქტომბერი, 1995) — კოსოვოელი ძიუდოისტი. ასპარეზობს 48კგ წონით კატეგორიაში. არის ევროპის ერთგზის ბრინჯაოს (2020), ერთგზის ვერცხლის (2018) და ერთგზის ოქროს მედლის პრიზიორი (2021). 2019 წელს მოიპოვა ბრინჯაოს მედალი მსოფლიო ჩემპიონატზე. 2021 წელს მოგიო ზაფხულის ოლიმპიურ თამაშებზე.

## რესურსები ინტერნეტში
* ძიუდოს საერთაშორისო ფედერაცია

კატეგორია:კოსოვოელი ძიუდოისტები
კატეგორია:ცოცხალი ადამიანები